62020TJ0010_INF
Решение на Общия съд (четвърти състав) от 9 март 2022 г. —Италия/Комисия
(Дело T‑10/20) (
1
)
„ЕФГЗ и ЕЗФРСР — Разходи, изключени от финансиране — Схема за помощи за площ — Финансови корекции — Член 52, параграф 2 от Регламент (ЕС) № 1306/2013 — Член 12, параграфи 2 и 6 от Делегиран регламент (ЕС) № 907/2014 — Понятие „постоянно затревени площи“ — Член 4, параграф 1, буква з) от Регламент (ЕС) № 1307/2013 — Организация на производители и оперативни програми — Членове 26, 27, 31, 104 и 106 от Регламент за изпълнение (ЕС) № 543/2011 — Член 155 от Регламент (ЕС) № 1308/2013 — Делегиран регламент (ЕС) № 499/2014 — Процедура за възлагане на обществени поръчки — Член 24, параграф 2, буква в) и член 26, параграф 1, буква г) от Регламент (ЕС) № 65/2011 — Член 48, параграф 2 и член 51, параграф 1 от Регламент за изпълнение (ЕС) № 809/2014 — Риск от финансова вреда“
1.
Селско стопанство — Обща селскостопанска политика — Схеми за директно подпомагане — Общи правила — Права на плащане по схемата за основно плащане — Постоянно затревени площи — Понятие — Критерий — Възможност за държавата членка да изключи постоянно затревените площи — Условие — Преобладаващи тревни фуражи — Избор за земите, където тревите и другите тревни фуражи не са преобладаващи — Липса на последици
(член 4, параграф 1, буква з) от Регламент № 1307/2013 на Европейския парламент и на Съвета)
(вж. т. 120, 121, 124, 125, 128, 133 и 142)
2.
Селско стопанство — Финансиране от ЕФГЗ — Уравняване на сметки — Отказ от поемане на разходи, произтичащи от нередности при прилагането на правната уредба на Съюза — Установяване на слабости в системата за контрол, прилагана от държава членка — Системна негодност на предварителните проверки по оперативните програми
(член 104, параграф 2 от Регламент № 543/2011 на Комисията)
(вж. т. 172, 176 и 177)
3.
Селско стопанство — Обща организация на пазарите — Плодове и зеленчуци — Организации на производители — Признаване на тези организации от националните власти в случай на възлагане на основни дейности на външни изпълнители — Условия — Преценка на основните дейности на организациите на производители и на дейностите, които може да се възложат на външни изпълнители — Момент на проверката от държавата членка за спазването на определените критерии за външното възлагане
(член 155 от Регламент № 1308/2013 на Европейския парламент и на Съвета; членове 26 и 27 от Регламент № 543/2011 на Комисията)
(вж. т. 184, 201 и 203—206)
4.
Селско стопанство — Обща организация на пазарите — Плодове и зеленчуци — Организации на производители — Признаване на тези организации от националните власти в случай на възлагане на основни дейности на външни изпълнители — Негодност на контрола за признаването на организациите на производители — Тежест на доказване
(член 155 от Регламент № 1308/2013 на Европейския парламент и на Съвета; членове 26 и 27 от Регламент № 543/2011 на Комисията)
(вж. т. 208, 209, 215 и 216)
5.
Селско стопанство — Обща организация на пазарите — Плодове и зеленчуци — Организации на производители — Финансиране от ЕФГЗ — Признаване на тези организации от националните власти — Условие — Демократично функциониране
(член 31 и член 106, параграф 1 от Регламент № 543/2011 на Комисията)
(вж. т. 235—239)
6.
Селско стопанство — Финансиране от ЕФГЗ и ЕЗФРСР — Отпускане на помощи и премии — Задължение за държавите членки да организират ефективна система за административни проверки и за проверки на място — Процедури за възлагане на обществени поръчки за строителство — Единен строеж — Понятие — Изкуствено разделяне на единен строеж — Обосновка — Липса
(член 24, параграф 2, буква в) и член 26, параграф 1, буква г) от Регламент № 65/2011 Комисията; член 1, параграф 2, буква б) и член 9, параграф 3 от Директива 2004/18 на Европейския парламент и на Съвета)
(вж. т. 255, 259, 262, 268—270, 272—275, 277 и 278)
7.
Сближаване на законодателствата — Процедури за възлагане на обществени поръчки за строителство, доставки и услуги — Директива 2004/18 — Възлагане на обществени поръчки — Критерии за възлагане — Спазване на принципа за равно третиране на оферентите и на задължението за прозрачност
(членове 2, 43 и 53 от Директива 2004/18 на Европейския парламент и на Съвета)
(вж. т. 288—291, 300 и 302—306)
Диспозитив
1)
Отменя Решение за изпълнение (ЕС) 2019/1835 на Комисията от 30 октомври 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), в частта, в която налага на Италианската република фиксирана корекция от 2 % за предоставените в Италия помощи за площ в размер на 143924279,14 EUR за референтните години 2015 и 2016 и фиксирана корекция от 10 % в размер на 72704,23 EUR относно извадката/плащане № 8 за Община Камполи Монте Табурно в изпълнение на мярка 322, която е част от мерките в полза на развитието на селските райони за референтните години 2014, 2015 и 2016.
2)
Отхвърля жалбата в останалата ѝ част.
3)
Италианската република и Европейската комисия понасят направените от тях съдебни разноски.
(
1
)	ОВ C 68, 2.3.2020 г.